

**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**PASKAIDROJUMA RAKSTS**

**Limbažu novada pašvaldības domes 2022.gada 30.jūnija saistošajiem noteikumiem Nr. 35**

**“Grozījumi Limbažu novada domes 2021. gada 25. novembra saistošajos noteikumos Nr. 35 “Par kārtību, kādā tiek saskaņota un organizēta ielu tirdzniecība Limbažu novada administratīvajā teritorijā””**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Nepieciešams veikt grozījumus saistošajos noteikumos, nosakot amatpersonas, kas izsniedz atļauju ielu tirdzniecībai publiskā vietā.  Papildus atbilstoši Ministru kabineta 2010.gada 12.maija noteikumu Nr.440 „Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību” 8.punkta nosacījumiem, saistošo noteikumu projektā ir iekļauti nosacījumi un gadījumi, kad tirdzniecības organizators ir tiesīgs noteikt tirdzniecības dalībniekam maksu par ielu tirdzniecības organizēšanas, ja ielu tirdzniecība tiek organizēta pašvaldības īpašumā vai tiesiskajā valdījumā esošajā nekustamajā īpašumā, paredzot, ka tirdzniecības dalībniekam par preču pārdošanu attiecīgajā tirdzniecības vietā vienlaicīgi nevar tikt piemērota pašvaldības nodeva par tirdzniecību publiskās vietās un maksa par ielu tirdzniecības organizēšanas nodrošināšanu. |
| 2. Īss projekta satura izklāsts | Saistošo noteikumu projekta normas nosaka, ka ielu tirdzniecība publiskā vietā Limbažu novada pašvaldības teritorijā notiek saskaņā ar atļauju tirdzniecībai publiskā vietā, kuru izsniedz pašvaldības izpilddirektors vai izpilddirektora pilnvarota amatpersona.  Noteikumu projektā ir iekļauti nosacījumi un gadījumi, kad tirdzniecības organizators ir tiesīgs noteikt tirdzniecības dalībniekam maksu par ielu tirdzniecības organizēšanas nodrošināšanu. |
| 3. Informācija par plānoto projekta ietekmi uz pašvaldības budžetu | Projekts nerada ietekmi uz Limbažu novada pašvaldības budžeta izdevuma daļu. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Sabiedrības mērķgrupa, uz kuru attiecināms saistošo noteikumu tiesiskais regulējums, ir personas, kuras nodarbojas ar ielu tirdzniecību (ielu tirdzniecības organizēšanu). |
| 5. Informācija par administratīvajām procedūrām | Lai saņemtu pašvaldības atļauju ielu tirdzniecībai publiskās vietās vai organizētu ielu tirdzniecību Limbažu novadā, tirdzniecības dalībniekam/tirdzniecības organizatoram, ievērojot saistošo noteikumu nosacījumus, ir jāiesniedz Limbažu novada pašvaldībā iesniegums, pievienojot informāciju saskaņā ar Ministru kabineta 12.05.2010. noteikumu Nr. 440 “Noteikumi par tirdzniecības veidiem, kas saskaņojami ar pašvaldību un tirdzniecības organizēšanas kārtību” 15. un 19. punktu. Limbažu novada pašvaldības izpilddirektors vai izpilddirektora pilnvarota amatpersona izsniedz atļauju ielu tirdzniecībai vai pieņem lēmumu par atteikumu izsniegt atļauju. |
| 6. Informācija par konsultācijām ar privātpersonām | Saistošo noteikumu izstrādes procesā konsultācijas ar privātpersonām netika veiktas. |

Limbažu novada pašvaldības

Domes priekšsēdētājs D. Straubergs

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU