**Paskaidrojuma raksts**

**Limbažu novada pašvaldības domes 2022.gada 27.oktobra saistošajiem noteikumiem Nr.47 „Grozījumi Limbažu novada pašvaldības domes 2021. gada 28. oktobra saistošajos noteikumos Nr.17 “Par brīvprātīgās iniciatīvas sociālajiem pabalstiem Limbažu novada pašvaldībā””**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Likuma "Par pašvaldībām" 15. panta pirmās daļas 7. punkts nosaka, ka pašvaldības autonomā funkcija ir nodrošināt iedzīvotājiem sociālo palīdzību, bet 43. panta trešā daļa nosaka, ka dome ir tiesīga izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi. |
| 2. Īss projekta satura izklāsts | Balstoties uz likuma “Par pašvaldībām” 43. panta trešo daļu, ka dome var pieņemt saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, veikti saistošo noteikumu grozījumi, paredzot no 2023. gada 1. janvāra jubilārus sveikt katru gadu, personai sasniedzot 90 gadu slieksni. |
| 3. Informācija par plānoto projekta ietekmi uz pašvaldības budžetu | 2022. gada budžetā jubilāru sveikšanai finansējums paredzēts 25 200 eiro, palielinot pabalsta saņēmēju kopu, no 2023. gada pašvaldības budžetā jubilāru sveikšanai ik gadu būs nepieciešami 32 600 euro (pieaugums 7400 eiro). |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Noteikumu piemērošanai jāvēršas Limbažu novada Sociālajā dienestā. |
| 6. Informācija par konsultācijām ar privātpersonām | Konsultācijas ar privātpersonām nav notikušas. |

Limbažu novada pašvaldības

Domes priekšsēdētājs D. Straubergs

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU