**SAISTOŠIE NOTEIKUMI**

2022. gada 27. oktobrī Nr.48

**APSTIPRINĀTI**

ar Limbažu novada domes

27.10.2022. sēdes lēmumu Nr.1057

(protokols Nr.16, 63.)

**Grozījumi Limbažu novada domes 2021. gada 25. novembra saistošajos noteikumos Nr. 29 “****Par Limbažu novada pašvaldības nodevām”**

*Izdoti saskaņā ar*

*likuma „**Par nodokļiem un nodevām”*

*12. panta pirmās daļas 1., 2., 4., 7. un 10. punktu,*

*likuma “Par pašvaldībām” 21. panta pirmās daļas 15. punktu*

*un Ministru kabineta 2005.gada 28.jūnija noteikumu Nr.480*

*„Noteikumi par kārtību, kādā pašvaldības var uzlikt pašvaldību nodevas”*

*3. un 16.1 punktu*

Izdarīt Limbažu novada pašvaldības domes 2021. gada 25. novembra saistošajos noteikumos Nr.29 “Par Limbažu novada pašvaldības nodevām” šādus grozījumus:

1. Izteikt 10.punktu šādā redakcijā:

“10. Publisku pasākumu rīkošana Limbažu novada pašvaldības teritorijā notiek saskaņā ar atļauju publiska pasākuma rīkošanai, kuru izsniedz Limbažu novada Kultūras pārvalde.”

1. Papildināt ar 13.1 punktu šādā redakcijā:

“13.1 Juridiskām personām, kuru juridiskā adrese ir Limbažu novada administratīvajā teritorijā, un fiziskām personām, kuras reģistrējušas saimniecisko darbību Limbažu novada administratīvajā teritorijā, tiek piemērots atvieglojums par izklaidējoša rakstura pasākumu sarīkošanu publiskās vietās 50% no nodevas.”

1. Izteikt 15.punktu šādā redakcijā:

“15. Tirdzniecība publiskā vietā Limbažu novada pašvaldības teritorijā notiek saskaņā ar atļauju tirdzniecībai publiskā vietā, kuru izsniedz Limbažu novada pašvaldības izpilddirektors vai izpilddirektora pilnvarota amatpersona.”

1. Izteikt 18.punktu šādā redakcijā:

“18. Tirdzniecības organizatoram jāmaksā tirdzniecības nodeva 50% apmērā no tirdzniecības vietā visiem tirdzniecības dalībniekiem dienā aprēķinātās nodevas summas. Tirdzniecības organizators ir tiesīgs noteikt tirdzniecības dalībniekam maksu par ielu tirdzniecības organizēšanas nodrošināšanu, kuras apmērs nedrīkst pārsniegt Pašvaldības nodevu par tirdzniecību publiskās vietās divkāršā apmērā, ja ielu tirdzniecība tiek organizēta pašvaldības īpašumā vai tiesiskajā valdījumā esošajā nekustamajā īpašumā.”

1. Papildināt ar 18.1 punktu šādā redakcijā:

“18.1 Ja ielu tirdzniecība tiek organizēta pašvaldības īpašumā vai tiesiskajā valdījumā esošajā nekustamajā īpašumā un tirdzniecības organizators nav pašvaldība, nodevu par katru pieteikto tirdzniecības vietu, atbilstoši iesniegtajam tirdzniecības dalībnieku sarakstam, maksā tirdzniecības organizators. Tirdzniecības dalībnieks par tirdzniecības vietu, ja tirdzniecības organizators ir pašvaldība, nodevas samaksu veic bez tirdzniecības organizatora starpniecības.”

1. Svītrot 22.punktu.
2. Papildināt ar 25.1 punktu šādā redakcijā:

“25.1 Juridiskām personām, kuru juridiskā adrese ir Limbažu novada administratīvajā teritorijā, un fiziskām personām, kuras reģistrējušas saimniecisko darbību Limbažu novada administratīvajā teritorijā, tiek piemērots atvieglojums par tirdzniecību publiskās vietās 50% no nodevas.”

1. Papildināt ar 29.1 punktu šādā redakcijā:

“29.1 Juridiskām personām, kuru juridiskā adrese ir Limbažu novada administratīvajā teritorijā, un fiziskām personām, kuras reģistrējušas saimniecisko darbību Limbažu novada administratīvajā teritorijā, tiek piemērots atvieglojums par reklāmas un afišu izvietošanu publiskās vietās 50% no nodevas.”

Limbažu novada pašvaldības

Domes priekšsēdētājs D. Straubergs

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU